Buli muntu yenna ayina eddembe okufuna eby’enjigiriza. Ebyenjigiriza bisaanye okuba ebyobwereere, waakiri ku mutendera ogusooka n’oguddako. Omutendera ogusooka gusaanye okuba ogw’obuwaze. Eby’enjigiriza eby’ekikugu n’obutendeke bisaanye okuteekebwawo era n’ebyensoma ebya waggulu bisaanye okuba nga bisobola okufunibwa awatali kusosola eri abantu bonna okusinziira ku bumanyirivu bwabwe. Ebyenjigiriza bisaanye okuteekebwa ku kukulaakulanya omuntu mu bujjuvu, okunyweza enkola y’okussa ekitiibwa mu buweebwa bw’obuntu awamu n’eddembe eryetaagisa. Kijja kutumbula entegeeragana, okubeeragana n’okukuuma omukwano mu mawanga gonna, ebika oba mu madiini gonna, era bisaanye okwongerayo omulimu gw’ekibiina ky’amawanga amagatte ogw’okukuuma emirembe. Abazadde bayina obuweebwa oba olukusa olubaweebwa nga tebannalonda kika kya byanjigiriza ki, ekisaanye okuweebwa abaana baabwe.